สวัสดีคะคุณ ดิฉันอายุ 32 มีแฟนและแฟนทำหมันแล้วไม่มีการคุมกำเนิด ดิฉันมักมีอาการคันในช่องคลอด และมีตกขาวร่วมด้วย บางครั้งมีกลิ่นคาว*จนบางครั้งไม่มั่นใจกลัวคนรอบข้างได้กลิ่นเลยละคะ*และมีสีเขียวอ่อนๆ จนต้องใส่carefree แทบตลอด เคยใช้ยาสอดและอาการก็ดีขึ้นแค่ไม่กี่วันหลังจากหยุดยาก็กลับมาเป็นอีก เวลามีประจำเดือนจะปวดหน่วงๆจุกๆตรงมดลูกข้างใดข้างหนึ่ง ไม่ทราบว่าเป็นอาการบ่งบอกโรคอะไรรึปล่าวคะ
สวัสดีค่ะ อาการตกขาวที่มีกลิ่นเหม็นมากผิดปกติ อาจเกิดจาก1.ช่องคลอดอักเสบจากเชื้อรา จะมาด้วยตกขาวเป็นก้อนสีขาวขุ่น และคัน อาจมีกลิ่นเหม็นผิดไปจากปกติ2.ช่องคลอดอักเสบจากเชื้อแบคทีเรียหรือโพรโทซัว อาจมาด้วยตกขาวสีเขียวหรือเหลือง คัน และมีกลิ่นเหม็นได้เช่นกัน3 อวัยวะภายในอุ้งเชิงกรานอักเสบ อาจมีปวดหน่วงท้องน้อย ร่วมกับมีไข้ได้4.การแพ้สารเคมีเช่น สารจากผ้าอนามัย ถุงยางอนามัย หรือการสวนล้างช่องคลอดถ้ามีปวดหน่วงท้องน้อยร่วมด้วย อาจเป็นเรื่องของอวัยวะภายในอุ้งเชิงกรานอักเสบ ซึ่งควรได้รับยาฆ่าเชื้อตามที่แพทย์สั่งให้ครบเพื่อป้องกันการอักเสบเรื้อรังจนเกิดพังผืดในอุ้งเชิงกรานตามมาสังเกตอาการถ้าคันช่องคลอดมาก ตกขาวมีเลือดปน บวมและปวดช่องคลอดหรือปากช่องคลอดมาก มีเลือดออกผิดปกติจากช่องคลอด ปัสสาวะแสบขัดหรือปนเลือดควรรีบไปพบสูตินรีแพทย์การดูแลตัวเองเบื้องต้น ไม่สวนล้างช่องคลอด ใช้น้ำเปล่าหรือน้ำสบู่อ่อนๆทำความสะอาดบริเวณอวัยวะเพศภายนอกเท่านั้น งดการมีเพศสัมพันธ์